BOSNA I HERCEGOVINA

FEDERACIJA BOSNE I HERCEGOVINE

ZENIČKO-DOBOJSKI KANTON

OPĆINA USORA

JAVNA PREDŠKOLSKA USTANOVA '' IVANČICA '' USORA

-Upravni odbor-

Broj: 22/2024

Datum: 1.7.2024.

Temeljem članka 40. Zakona o predškolskom odgoju i obrazovanju Zeničko-dobojskog kantona („Službene novine Zeničko-dobojskog kantona“, broj: 7/10, 8/12 i 13/14), Uredbe o postupku prijema u radni odnos u Javnom sektoru u Zeničko-dobojskom kantonu („Službene novine Zeničko-dobojskog kantona“ broj: 2/24 od 2.2.2024.god.) članka 35. Pravila Javne predškolske ustanove ''Ivančica'' Usora (''Službeni glasnik općine Usora '', broj: 3/11), Pravilnika o postupku prijema radnika u radni odnos u J.P.U. ''Ivančica'' Usora (br: 9/24 0d 25.4.2024.), te Odluke Upravnog odbora J.P.U. ''Ivančica'' Usora (broj:21/24), Upravni odbor J.P.U. „Ivančica“ **raspisuje:**

**JAVNI OGLAS**

**Za prijem u radni odnos odgajatelja i njegovatelja**

**I**

Raspisuje se javni oglas za upražnjeno radno mjesto u J.P.U. ''Ivančica'' Usora na određeno vrijeme – period od godinu dana, i to za:

* odgajatelj – 2 izvršitelja.

Raspisuje se javni oglas za upražnjeno radno mjesto u J.P.U. ''Ivančica'' Usora, na neodređeno vrijemei toza:

* njegovatelj – 1 izvršitelj.

**II**

**Opis osnovnih poslova za radno mjesto odgajatelja je sljedeći:**

- neposredan odgojno-obrazovni rad s djecom,

- briga o higijeni djece, njihovom zdravlju i napretku u razvoju,

- rad u stručnim tijelima i rad na pedagoškoj dokumentaciji,

- stručno usavršavanje (individualno i organizirano),

- suradnja s roditeljima, kolektivom i stručnim suradnicima,

- rad u okviru društvene i kulturne djelatnosti vrtića,

- uvođenje inovacija, suvremenih oblika i metoda izrada didaktičkih sredstava,

- priprema i organizacija svečanosti,

- poslovi na estetskom uređenju vrtićkog prostora,

-obavlja i druge poslove po dogovoru sa ravnateljem.

**III**

**Opis osnovnih poslova za radno mjesto njegovatelja je sljedeći:**

-neposredan rad s djecom jasličke dobi (njega, igra),

-vrši trijažu bolesne djece,

-vodi brigu o prehrani, higijeni i fiziološkim potrebama djece,

-organizira aktivnosti i rad s djecom,

-prati razvoj djece i njihov napredak,

-suradnja s roditeljima, kolektivnom i stručnim suradnicima,

-prisustvuje stručnim sastancima,

-sudjeluje u pripremama i organiziranju svečanosti,

-rad na dezinfekciji igračaka i ostalog pribora u odgojnoj skupini,

-poslovi na estetskom uređenju vrtićkog prostora,

-obavlja i druge poslove po dogovoru s ravnateljem.

**IV**

**Opći uvjeti koje kandidati trebaju ispuniti su sljedeći:**

* da je državljanin Bosne i Hercegovine,
* da je osoba starija od 18 godina,
* da je zdravstveno sposoban za obavljanje poslova na koje se prijavljuje,
* da se protiv kandidata ne vodi kazneni postupak.

**V**

**Posebni uvjeti koje kandidati za radno mjesto odgajatelja trebaju ispuniti su sljedeći:**

* stručnu spremu: VSS- master predškolskog odgoja i obrazovanja, profesor predškolskog odgoja i obrazovanja, bakaleaurat/bachelor/prvostupnik predškolskog odgoja i obrazovanja
* Da posjeduje vozačku dozvolu B kategorije
* Da poznaje rad na računaru,
* Radno iskustvo na istim ili sličnim poslovima.

**Posebni uvjeti koje kandidati za radno mjesto njegovatelja trebaju ispuniti su sljedeći:**

* SSS/VSS – završena srednja medicinska škola/visoka zdravstvena škola,
* Da posjeduje vozačku dozvolu B kategorije,
* Radno iskustvo na istim ili sličnim poslovima.

**VI**

**Kandidati su dužni dostaviti sljedeću dokumentaciju:**

* Uredno popunjenu i potpisanu prijavu za navedeno radno mjesto, s kontakt brojem telefona i e-mailom,
* Životopis,
* Uvjerenje o državljanstvu,
* Izvod iz Matične knjige rođenih,
* CIPS potvrda prebivališta,
* Diploma o završenoj školskoj spremi,
* Dokaz o radnom iskustvu,
* Dokaz o poznavanju rada na računaru (odgajatelj),
* Dokaz o posjedovanju vozačke dozvole.

**VII**

Ostale dokumente (ne starije od 3 mjeseca) kojima se dokazuje ispunjavanje općih uvjeta javnog oglasa, izabrani kandidat je dužan dostaviti u roku od 15 ( petnaest) dana od dana zaprimanja obavještenja o njegovom izboru kao najboljeg kandidata:

* uvjerenje od nadležnog suda da se protiv kandidata ne vodi krivični postupak,
* uvjerenje o nekažnjavanju,
* liječničko uvjerenje o zdravstvenoj sposobnosti.

**VIII**

Napomene:

- S kandidatima za radno mjesto njegovatelja koji dostave urednu, blagovremenu i potpunu dokumentaciju obavit će se intervju.

- Literatura iz koje će biti pripremljena pitanja za intervju su Zakon o predškolskom odgoju i obrazovanju Zeničko- dobojskog kantona i Pedagoški standardi i normativi za oblast predškolskog odgoja i obrazovanja Zeničko- dobojskog kantona.

- S kandidatima za radno mjesto odgajatelja koji dostave urednu, blagovremenu i potpunu dokumentaciju obavit će se pismeni i usmeni stručni ispit.

- Literatura iz koje će biti pitanja za pismeni i usmeni stručni ispit za radno mjesto odgajatelja su važeća zakonska akta iz oblasti predškolskog odgoja i obrazovanja (Bećirović-Karabegović, J. (2018). Razvojno primjereni predškolski kurikulum, Pedagoški fakultet Univerziteta u Sarajevu; Zakon o predškolskom odgoju i obrazovanju Zeničko- dobojskog kantona;Cjeloviti razvojni program Zeničko-dobojskog kantona i Pedagoški standardi i normativi za oblast predškolskog odgoja i obrazovanja Zeničko- dobojskog kantona).

-Kandidati će o terminu i mjestu održavanja intervjua ili stručnog ispita biti obaviješteni dostavom skenirane obavijesti na e-mail adresu kandidata najmanje pet dana prije održavanja intervjua ili stručnog ispita i obavijest će biti postavljena na web stranicu i oglasnu ploču J.P.U. „Ivančica“ Usora.

- Za dodatna pojašnjenja kontaktirati 032/891350 ili 063/993959.

**IX**

Integralni tekst javnog natječaja će se objaviti na web stranici Općine Usora i web stranici J.P.U. ''Ivančica''. U „Dnevnom listu“ Mostar objavit će se obavijest o javnom natječaju.

**Rok za podnošenje prijava:** 8 (osam) dana od dana objavljivanja obavijesti u dnevnom listu**.**

**X**

Prijave sa traženim dokumentima dostaviti poštom, preporučeno na adresu:

**Javna predškolska ustanova '' Ivančica '' Usora**

**Žabljak bb, 74230 Usora, BiH**

**S naznakom:**

**'' NE OTVARAJ – PRIJAVA NA JAVNI OGLAS“.**

Svu traženu dokumentaciju treba dostaviti u orginalu ili ovjerene kopije.

Ustanova nije obvezna vraćati dokumentaciju dostavljenu uz prijavu.

Nepotpune, neblagovremene i neuredne prijave na javni oglas, kao i prijave kandidata koji ne ispunjavaju uvjete iz javnog oglasa komisija će odbaciti zaključkom.

Predsjednica Upravnog odbora

Ana Nikić